पाएं अपने शहर की ताज़ा ख़बरें और फ्री ई-पेपरडाउनलोड करें
नगर की चंद्रभागा नदी पर बने वेवर महादेव एनीकट के बनने के बाद से अब तक एक बार भी खुदाई नहीं की गई है। इससे इसमें मिट्टी जमा हाेने से एनीकट की भराव क्षमता कम हो गई है। 8 फीट की भराव क्षमता के इस एनीकट में बहुत कम पानी संग्रहित हाेता है। बारिश के कुछ माह बाद ही एनीकट सूख जाता है। ऐसे में बारिश से पहले करीब 4-5 फीट खुदाई करवाने पर जल संग्रहण बढ़ सकता है।
पिछले कुछ वर्षों से एनीकट की दीवार से पानी का रिसाव हो रहा था। दीवार के पीछे गहरा गड्ढा होने से बारिश के समय में अक्सर यहां दुर्घटना होती रहती है। अभी एनीकट की दीवार से पानी का रिसाव रोकने के लिए अंदर की ओर एक से डेढ़ फीट की आरसीसी दीवार बनाई जा रही है। दीवार के पीछे की ओर भी खरा बनवाया जा रहा है। ऐसे में इस काम के साथ ही एनीकट से मिट्टी निकालने की मांग की जा रही है।
ग्रामीणाें का कहना है कि यह काम ठेके पर हाे। मिट्टी ले जाने वाले से संबंधित विभाग शुल्क वसूले तथा इस शुल्क से नदी क्षेत्र में सफाई, पाैधराेपण का काम हाे सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn